7. FISCALITATE

1. 31977 L 0388: Directiva 77/388/CEE a şasea Directivă a Consiliului din 17 mai 1977 privind armonizarea legislaţiilor statelor membre referitoare la impozitul pe cifra de afaceri - sistemul comun privind taxa pe valoarea adăugată: bază unitară de evaluare (JO L 145, 13.6.1977, p. 1), modificată ultima dată de:

- 32002 L 0038: Directiva 2002/38/CE a Consiliului din 7.5.2002 (JO L 128, 15.5.2002, p. 41).

(a) Prin derogare de la articolul 12 alineatul (3) litera (a) din Directiva 77/388/CEE, Estonia poate menţine un nivel redus al taxei pe valoarea adăugată de cel puţin 5% pentru furnizarea energiei calorice către persoanele fizice, asociaţiile pentru locuinţe, asociaţiile de apartamente, biserici, comunităţi religioase şi instituţii sau organisme finanţate de la bugetul de stat, rural sau orăşenesc, precum şi pentru furnizarea de turbă, brichete de încălzire, cărbune şi lemne de încălzire pentru persoanele fizice până la 30 iunie 2007;

(b) În vederea aplicării articolului 28 alineatul (3) litera (b) din Directiva 77/388/CEE, Estonia poate menţine scutirea de taxa pe valoarea adăugată pentru transportul internaţional de pasageri, menţionată la punctul 17 din anexa F la directivă, până la îndeplinirea condiţiei stabilite în articolul 28 alineatul (4) din directivă sau pe perioada în care aceeaşi scutire este aplicată de oricare dintre actualele state membre, dacă această dată este mai apropiată.

2. 31990 L 0435: Directiva 90/435/CEE a Consiliului din 23 iulie 1990 privind regimul fiscal comun care se aplică societăţilor-mamă şi filialelor acestora din diferite state membre (JO L 225, 20.8.1990, p. 6), modificată ultima dată de:

- 11994 N: Actul privind condiţiile de aderare şi adaptările tratatelor – Aderarea Republicii Austria, Republicii Finlanda şi Regatului Suediei (JO C 241, 29.8.1994, p. 21); (JO C 241, 29.8.1994, p. 21).

Prin derogare de la articolul 5 alineatul (1) din Directiva 90/435/CEE, Estonia poate continua, pe perioada în care percepe impozit pe venit sau pe profit distribuit fără a impozita profitul nedistribuit, şi până la 31 decembrie 2008 cel târziu, să aplice acest impozit profiturilor distribuite de filialele estoniene companiilor-mamă stabilite în alte state membre.

3. 31992 L 0079: Directiva 92/79/CEE a Consiliului din 19 octombrie 1992 privind apropierea taxelor pe ţigări (JO L 316, 31.10.1992, p. 8), modificată ultima dată de:

- 32002 L 0010: Directiva 2002/10/CE a Consiliului din 12.2.2002 (JO L 46, 16.2.2002, p. 26).

Prin derogare de la articolul 2 alineatul (1) din Directiva 92/79/CEE, Estonia poate amâna aplicarea accizei minime globale la preţul de desfacere cu amănuntul (toate taxele incluse) al ţigărilor din categoria de preţ cea mai cerută pe piaţă până la 31.12.2009, cu condiţia ca în această perioadă Estonia să-şi ajusteze în mod progresiv accizele în sensul atingerii accizei minime globale prevăzute de directivă.

Fără să aducă atingere articolului 8 din Directiva 92/12/CEE a Consiliului privind regimul general al produselor supuse accizelor şi privind deţinerea, circulaţia şi monitorizarea acestor produse [4], şi informând în prealabil Comisia, statele membre pot să menţină, pe perioada în care se aplică derogarea de mai sus, aceleaşi limite cantitative pentru ţigările susceptibile să intre pe teritoriul lor din Estonia fără plata altor accize decât cele aplicate importurilor din ţări terţe. Statele membre care utilizează această posibilitate pot efectua verificările necesare cu condiţia ca acestea să nu afecteze buna funcţionare a pieţei interne.

4. 31992 L 0080: Directiva 92/80/CEE a Consiliului din 19 octombrie 1992 privind apropierea taxelor pe tutunul prelucrat, altul decât pentru ţigări (JO L 316, 31.10.1992, p. 10), modificată ultima dată de:

- 32002 L 0010: Directiva 2002/10/CE a Consiliului din 12.2.2002 (JO L 46, 16.2.2002, p. 26).

Prin derogare de la articolul 3 alineatul (1) din Directiva 92/80/CEE, Estonia poate amâna aplicarea accizei minime globale la preţul de desfacere cu amănuntul pe tutunul pentru fumat până la 31 decembrie 2009.

Fără să aducă atingere articolului 8 din Directiva 92/12/CEE a Consiliului privind regimul general al produselor supuse accizelor şi privind deţinerea, circulaţia şi monitorizarea acestor produse [5], şi informând în prealabil Comisia, statele membre pot să menţină, pe perioada în care se aplică derogarea de mai sus, aceleaşi limite cantitative pentru tutunul pentru fumat susceptibil să intre pe teritoriul lor din Estonia fără plata altor accize decât cele aplicate importurilor din ţări terţe. Statele membre care utilizează această posibilitate pot efectua verificările necesare cu condiţia ca acestea să nu afecteze buna funcţionare a pieţei interne.

[4] JO L 76, 23.3.1992, p. 1. Directivă modifícată ultima dată de Directiva 2000/47/CE (JO L 193, 29.7.2000, p. 73).

[5] JO L 76, 23.3.1992, p. 1. Directivă modifícată ultima dată de Directiva 2000/47/CE (JO L 193, 29.7.2000, p. 73).

--------------------------------------------------